Rotarymøte 27.10.10 30 medlemmer tilstede

President Morten ønsket velkommen og ga en del informasjon.  
Det har kommet forslag om 5 nye reflektanter. Hver av reflektantene ble grundig presentert av forslagstillerne. Medlemmene har nå en uke på å komme med motforestillinger.  
Det nye nå er at det er forslag på ektefeller. Enkelte hadde motforestillinger, mens andre mente at tiden nå var inne for å modernisere medlemsmassen. Rotary sentralt går inn for endringen.

Dagens hovedtaler var Leif Allum som avholdt sitt urego. Han delte foredraget sitt i 4 deler – oppvekst, sjømann, havnefogd i Sandefjord og pensjonist.

Født i 1936 og vokste opp på Stub som den gang tilhørte Sandar. Far døde tidlig, og mor som hadde handelsgym, måtte ut i arbeid. Bestefaren, som hadde vært seilskuteskipper, ble et fast holdepunkt.  
Etter realskolen dro Leif til sjøs. Senere gikk han styrmannsskolen og ble årets beste elev.

Leif arbeidet i 27år i Høegs rederi.  
Giftet seg gjorde han i sjømannskirken i Genova i 1970.  
Etter avansementer til sjøs, jobbet han på rederikontoret til Høegh for å få ned antall skader på frakt av biler. I den forbindelse har han besøkt de fleste havner i verden.  
I 1987, 51år gammel, ble han havnefogd i Sandefjord, og i 1993 ble han assisterende havnedirektør i Oslo.

Leif ble pensjonist 65 år gammel og er nå 78 år.  
Medlem av Rotary ble han i 1988 og han har innehatt de fleste verv.  
Helsa er god og han reiser mye, spesielt til Sør- Amerika hvor han leier en leilighet. Han har seilt mye og er glad i klassisk musikk.  
Takk til Leif for et spennende og lærerikt foredrag!